มันนี่ทูเดย์
สปส.จับมือเซ็นทรัล
29 ต.ค. 2565

สปส.จับมือเซ็นทรัล
นายสุรเดช วลีอิทธิกุล เลขาธิการสำนักงานประกันสังคม (สปส.) เปิดเผยว่า สปส.ลงนามร่วมกับบริษัท ห้างเซ็นทรัลดีพาทเมนท์สโตร์ เพื่อให้บริการรับชำระเงินสมทบกองทุนประกันสังคม ผู้ประกันตนตามมาตรา 39 ผ่านเคาน์เตอร์เซ็นเพย์ (cenpay) เพื่ออำนวยความสะดวกให้ผู้ประกันตนสามารถชำระเงินผ่านร้านสาขาในห้างสรรพสินค้าเซ็นทรัล โรบินสัน ท็อปส์ ร้านบีทูเอส (B2S) แฟมิลี่มาร์ท ออฟฟิศเมท ร้านไทวัสดุ/บ้านแอนด์บียอนด์/โฮมเวิร์ด รวมทั่วประเทศ 1,545 สาขา เริ่มวันที่ 7 ธ.ค.นี้
ธปท.ออกพันธบัตร
น.ส.วชิรา อารมย์ดี ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศแผนการประมูลขายพันธบัตร ธปท. อายุไม่เกิน 15 วัน ประจำเดือน ธ.ค. 2559 โดย ธปท.เตรียมจะเปิดประมูลขายพันธบัตร รุ่น พ.49/14/59 วงเงิน 3.5 หมื่นล้านบาท ในวันที่ 8 ธ.ค.นี้ เป็นพันธบัตรอายุ 14 วัน เพื่อดูแลให้สภาพคล่องอยู่ในระดับที่เหมาะสม สอดคล้องกับอัตราดอกเบี้ยนโยบายที่อยู่ระดับต่ำ 1.5%